**ТЕХНИЧЕСКА СПЕЦИФИКАЦИЯ**

за избор на изпълнител в обществена поръчка с предмет „Изработка, доставка и монтаж на мебелно оборудване по одобрен интериорен проект, за обект: „Изграждане на нов Касов център на БНБ в гр. Пловдив, бул. „Ягодовско шосе“ № 2“

**1. Общи изисквания към артикулите:**

Всички предлагани от участниците артикули следва да отговарят на изискванията и детайлите, посочени в приложения към настоящата Техническа спецификация „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив, бул. „Ягодовско шосе“ № 2“(приложения № 1 до № 9 вкл.), както и на всички изисквания посочени в настоящата техническа спецификация.

Посочените размери, заложени в настоящата Техническа спецификация, както и в Работния проект, неразделна част от Техническата спецификация (Приложения № 1 до № 9 вкл.) са ориентировъчни и е допустимо да бъдат променяни в рамките на до 15%. Материалите и цветовете, посочени в проекта, също следва са ориентировъчни и могат да бъдат заменени с еквивалентни, притежаващи същите или по-високи естетични и технологични параметри.

Възложителят запазва правото си да не заяви всички или да възложи за изработка, доставка и монтаж и допълнителни количества от съответните видове мебелно оборудване по отделните индекси.

Наред с посоченото, при изработката и доставката на мебелното оборудване участниците следва да спазят и следните общи изисквания на Възложителя:

Мебелите да отговарят на нормативно-установените изисквания за качество и безопасност при употреба от крайни потребители, да отговарят на европейските стандарти за съответния вид мебели (ако има такива).

Всички елементи на обзавеждането да бъдат нови и неупотребявани, съставните им части и материалите, от които са направени да са с високо качество и да съответстват на действащите технически норми, да са устойчиви на механични въздействия, влагоустойчиви, термоустойчиви и устойчиви на химични влияния в нормалните граници за офис обзавеждане.

Материалите да не съдържат вредни за човешкия организъм съставки.

Отделните елементи на обзавеждането трябва да хармонират помежду си, да създават единен интериор в съвременен стил, както и да съответстват на функционалното предназначение на съответните работни места, за които ще бъдат предназначени.

При конструкцията на отделните видове мебели да се използва съвременен обков, за осигуряване на по-голяма естетичност и надеждност на изделията.

Пантите на вратите да издържат минимум 10 000 цикъла на отваряне и затваряне в рамките на гаранционния срок, със плавно затваряне без допълнителни приспособления.

Всички механизми като амортисьори, водачи на чекмеджета с плавно водене и пълно изтегляне, заключващи системи, пружини и др. да осигуряват безпроблемна експлоатация в рамките на гаранционния срок, зададен от фирмата производител.

Дамаските (текстил, екокожа) на всички видове артикули, следва да са висококачествени и износоустойчиви материали, позволяващи безпроблемна експлоатация в рамките на гаранционния срок .

Вратите на шкафовете и гардеробите да се затварят плътно, без видими отклонения и деформации от правилното положение.

Всички шкафове и гардероби трябва да се нивелират при монтажа. Гардеробите да бъдат с изтеглящи се механизми за окачване на закачалки с дрехи. При включване на метални елементи в конструкциите, както и за мебелите изцяло изработени от метал, същите да са с покритие за надеждна защита от корозия и да създават стабилност на мебелите при експлоатация.

**2. Изисквания към доставките**

Изпълнителят е длъжен:

Да доставя и монтира артикулите, придружени със сертификат за качество (където е приложимо) и коректно издаден търговски документ, който да посочва еднозначно и изчерпателно вида на доставените артикули, количество, партиден номер и др.

Да осигури безплатно документация на български език (където е приложимо), придружаваща съответните артикули, като сертификати, листове, инструкции за безопасна употреба и/или друг вид документи.

Да приема и изпълнява заявки за доставка и монтаж на артикулите, в работни дни от 09:00 до 17:30 ч. на телефон/факс/имейл, указани в договора.

Да доставя артикулите в подходяща опаковка (където е приложимо), предпазвайки ги от външни въздействия по време на транспортиране и съхранение на склад. При доставката на артикулите, да даде указания за правилното им съхранение и експлоатация.

Доставката на артикулите да обхваща всички дейности по изпълнение на поръчката - товарене, разтоварване, транспортиране и др. съпътстващи дейности до сградата на ВЪЗЛОЖИТЕЛЯ в Пловдив и всички разходи по изпълнение на поръчката до мястото на изпълнение, в т.ч. транспортни разходи, такси, мита, застраховки, спомагателни материали и др.

При наличие на производствени дефекти на артикулите, участниците са длъжни да ги отстранят за своя сметка.

Да осигури безплатна поддръжка на доставяните артикули в рамките на гаранционния срок, която следва да покрива всичките им конструктивни части.

2. Към техническото си предложение за изпълнение на поръчката участникът следва да представи цветни каталози/мострени албуми на мебели, съответстващи на проекта и на изискванията, посочени в техническата спецификация, както следва:

* кантирани каталози/мострени албуми /макс. 25 х 25 см./ на материала ПДЧ – избор от мин. пет цвята;
* каталози на предлаганите цветове /цветове за комбинация/ на металните части (избор от минимум пет цвята);
* каталози на фурнира с предлагани цветове /цветове за комбинация/ (избор от минимум пет цвята)
* каталози на всички предвидени в техническата спецификация и приложения работен проект столове – избор от мин. пет цвята за всеки вид стол.

**Изисквания към артикулите:**

**Бюра:**

Участниците трябва да предложат бюра, които да съответстват на детайлите и спецификацията, посочени в индекс № 1 „Бюро със странично разположен контейнер за компютър, единично работно място“ на лист 7.1 „Спецификация на характерно подвижно обзавеждане“ от „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив, бул. „Ягодовско шосе“ № 2“, Приложение № 5, неразделна част от настоящата техническа спецификация. Оборудването следва да отговаря и на следните допълнителни изисквания: Разстояние 10 mm между краката и плота, прахово боядисана метална конструкция с възможност за избор на минимум пет цвята, метална греда със сечение 40х20 mm, метални крака със сечение 40х40 mm, регулиране на височината с до 10 mm, правоъгълен отвор на плота за отвеждане на окабеляване, оборудван с метален капак. С възможност за монтаж на PC холдер за компютър, позволяващ монтаж под работния плот.

**Бюро с преграден панел по дългата страна на бюрото:**

Участниците трябва да предложат Бюро с преграден панел по дългата страна на бюрото, които да съответстват на детайлите и спецификацията, посочени в индекс № 1.2 „Бюро със странично разположен контейнер за компютър, двойно работно място“ на лист 7.1 „Спецификация на характерно подвижно обзавеждане“ от „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив,   
бул. „Ягодовско шосе“ № 2“, Приложение № 5, неразделна част от настоящата техническа спецификация. Мебелното оборудване следва да отговаря и на следните допълнителни изисквания:

Разстояние 10 mm между краката и плота, прахово боядисана метална конструкция с възможност за избор на минимум пет цвята, метална греда със сечение 40х20 mm, метални крака със сечение 40х40 mm, регулиране на височината с до 10 mm, правоъгълен отвор на плота за отвеждане на окабеляване, оборудван с метален капак. С възможност за монтаж на PC холдер за компютър, позволяващ монтаж под работния плот. Преграден панел по дългата страна на бюрото с височина над работния плот мин. 45 см и с възможност за избор на минимум три различни текстури на дамаска.

**Ъглово бюро**

Участниците трябва да предложат „**Ъглово бюро“**, което да съответства на детайлите и спецификацията, посочени в индекс № 2 „**Ъглово бюро**“ на лист 7.1 „Спецификация на характерно подвижно обзавеждане“ от „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив, бул. „Ягодовско шосе“ № 2“, Приложение № 5, неразделна част от настоящата техническа спецификация. Мебелното оборудване следва да отговаря и на следните допълнителни изисквания:

Крака – прахово боядисана метална конструкция с възможност за избор на минимум пет цвята с размер Ø12 mm, пластмасови крачета с регулиране на височината (+10 mm), метална греда (под плота) с размери 40x20 mm и 20x20 mm, отвор на плота за отвеждане на окабеляването с размер Ø 60.

**Допълнително бюро – тип маса:**

Участниците трябва да предложат бюра, които да съответстват на детайлите и спецификацията, посочени в индекс № 1.3 **„Допълнително бюро – тип маса“** на лист 7.1 „Спецификация на характерно подвижно обзавеждане“ от „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив, бул. „Ягодовско шосе“ № 2“, Приложение № 5, неразделна част от настоящата техническа спецификация. Мебелното оборудване следва да отговаря и на следните допълнителни изисквания:

Разстояние 10 mm между краката и плота, прахово боядисана метална конструкция с възможност за избор на минимум пет цвята, метална греда със сечение 40х20 mm, метални крака със сечение 40х40 mm, регулиране на височината с до 10 mm, правоъгълен отвор на плота за отвеждане на окабеляване, оборудван с метален капак. С възможност за монтаж на PC холдер за компютър, позволяващ монтаж под работния плот.

**Контейнер за под бюро**

Участниците трябва да предложат **„Контейнер за под бюро“**, което да съответства на детайлите и спецификацията, посочени в индекс № 4 **„Контейнер за под бюро“** на лист 7.1 „Спецификация на характерно подвижно обзавеждане“ от „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив,   
бул. „Ягодовско шосе“ № 2“, Приложение № 5, неразделна част от настоящата техническа спецификация. Мебелното оборудване следва да отговаря и на следните допълнителни изисквания:

Контейнер, изработен от материал с дебелина 18 mm, и таван с дебелина 25 mm, три или четири чекмеджета с централно заключване, дръжки от алуминиев профил. Товароносимост на всяко чекмедже – 25 кг. Възможност за избор на минимум пет цвята за металните части (метални или алуминиеви кант дръжки).

**Шкафове за съхранение на лични вещи.**

Участниците трябва да предложат **Шкафове за съхранение на лични вещи,** произведени от метал и съгласно размерите и описанието представени в индекс № 5 от лист № 7.2 „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив, бул. „Ягодовско шосе“ № 2 – Спецификация на характерно подвижно обзавеждане“, Приложение№ 6, неразделна част от настоящата техническа спецификация, както и съгласно размерите и описанието представени в индекси с номера № 18, № 19, № 20 и № 21 от лист № 7.3. „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив,   
бул. „Ягодовско шосе“ № 2“ – Спецификация на характерно подвижно обзавеждане“, Приложение № 7 неразделна част от настоящата техническа спецификация.

**Шкаф за съхранение на документи (класьори) - висок**

Участниците трябва да предложат **„Шкаф за съхранение на документи (класьори)“**, което да съответства на детайлите и спецификацията, посочени в индекс № 6 **„Шкаф за съхранение на документи (класьори)“** на лист 7.2 „Спецификация на характерно подвижно обзавеждане“ от „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив, бул. „Ягодовско шосе“ № 2“, Приложение № 6, неразделна част от настоящата техническа спецификация. Мебелното оборудване следва да отговаря и на следните допълнителни изисквания:

Крепежните (монтажните) елементи да позволяват лесно и удобно разглобяване и сглобяване на модула без видими болтове и връзки по външните повърхности на шкафа. Страниците да са разпробити за рафтоносачи, кратно на височините на стандартните класьори А4, позволяващи лесно и удобно нареждане на рафтовете по височина. Вратите трябва да затварят шкафа плътно, без видими отклонения и деформации от правилното положение. Хромирани крака с височина 40мм и хромирани ръкохватки. Възможност за избор на минимум пет цвята.

**Мека мебел (двуместен диван и триместен диван)**

Участниците трябва да предложат **„Мека мебел (двуместен диван и триместен диван)“**, което да съответства на детайлите и описанието, посочени в индекси с номера № 10 и № 11 **„Мека мебел (двуместен диван и триместен диван)“** на лист 7.2 „Спецификация на характерно подвижно обзавеждане“ от „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив, бул. „Ягодовско шосе“ № 2“, Приложение № 6, неразделна част от настоящата техническа спецификация. Мебелното оборудване следва да отговаря и на следните допълнителни изисквания:

Дамаска с възможност за изработване от висококачествена екокожа. Възможност за избор на минимум пет цвята. Интегрирана хромова основа, възможност за ромбоидна форма на ушиване на дамаската и еко кожата.

**Медицинска кушетка**

Участниците трябва да предложат **Медицинска кушетка** с размери /Д:Ш:В/ - 1800 x 600 x 680 мм, двусекционна, регулиране на секцията за главата, тапицирана с ЕКО кожа - цвят по избор, праховобоядисана метална конструкция, съгласно описанието представено в индекс № 29 от лист № 7 „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив, бул. „Ягодовско шосе“ № 2“ – Обща спецификация мебели“, Приложение № 4, неразделна част от настоящата техническа спецификация.

**Стелаж за архивни документи и материали**

Участниците трябва да предложат **Стелаж за архивни документи и материали -** метален, безболтова връзка, 5 рафта от МДФ с до 175 кг. товароносимост на рафт и с размери съгласно индекс № 34 от лист № 7 „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив, бул. „Ягодовско шосе“ № 2“ – Обща спецификация мебели“, Приложение № 4, неразделна част от настоящата техническа спецификация.

**Стелаж за IT оборудване**

Участниците трябва да предложат **Стелаж за IT оборудване,** с 4 рафтове **-** метален, безболтова връзка, с мин. 100 кг товароносимост на рафт и с размери и описание съгласно индекс № 35 на лист № 7 „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив, бул. „Ягодовско шосе“ № 2“ – Обща спецификация мебели“, Приложение № 4, неразделна част от настоящата техническа спецификация.

**Работни офис столове:**

**Работен офис стол (мениджър)**:

Участниците трябва да предложат **„Работен офис стол (мениджър)“**, което да съответства на детайлите и спецификацията, посочени в индекс № 7.1 **„Работен офис стол (мениджър)“** на лист 7.2 „Спецификация на характерно подвижно обзавеждане“ от „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив, бул. „Ягодовско шосе“ № 2“, Приложение № 6, неразделна част от настоящата техническа спецификация. Мебелното оборудване следва да отговаря и на следните допълнителни изисквания:

Ергономичен Работен офис стол (мениджър) с опора за глава, облегалка, регулируема по височина, седалка регулируема в дълбочина; Synchro механизъм с със заключване в 5 работни позиции със система за плавно прибиране на облегалката. Основа от полиран алуминий; колела за меки или твърди подове, Ø 65 мм. 2D (в две посоки) регулируеми черни пластмасови подлакътници с полирана алуминиева долна част. Горна част, покрита с черни PU (полиуретанови) подложки, меко докосване. Регулируеми по височина с подвижни напред и назад падове. Възможност за избор на цвят на облегалката и цвят на седалката.

**Работен офис стол**:

Участниците трябва да предложат **„Работен офис стол“**, което да съответства на детайлите и спецификацията, посочени в индекс № 7 **„Работен офис стол“** на лист 7.2 „Спецификация на характерно подвижно обзавеждане“ от „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив,   
бул. „Ягодовско шосе“ № 2“, Приложение № 6, неразделна част от настоящата техническа спецификация. Мебелното оборудване следва да отговаря и на следните допълнителни изисквания:

Ергономичен работен офис стол, седалка, изработена от полиуретан, черно пластмасово тяло, облегалка, тапицирана с дишаща мрежа, Synchro механизъм, синхронизирано движение на седалката и облегалката с възможност за заключване в 5 позиции на облегалката, лумбална опора с регулируема височина 5-лъчева черна пластмасова основа с фибростъкло, Ø680 mm. Колелца за твърди или меки повърхности, Ø65 mm. 2D регулируеми във височина подлакътници с меки полиуретанови падове. Възможност за избор на цвят на облегалката и цвят на седалката.

**Посетителски стол**:

Участниците трябва да предложат **„Конферентен, посетителски стол“**, който да съответства на детайлите и спецификацията, посочени в индекс № 9 **„Посетителски стол“** на лист 7.2 „Спецификация на характерно подвижно обзавеждане“ от „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив, бул. „Ягодовско шосе“ № 2“, Приложение № 6, неразделна част от настоящата техническа спецификация. Мебелното оборудване следва да отговаря и на следните допълнителни изисквания:

Посетителски стол със седалка, изработена от пяна H5050. Облегалка, тапицирана с дишаща мрежа, Хромирана рамка, Ø25 . Подлакътници с протектори, възможност за стифиране до 6 бр. Възможност за избор на цвят на облегалката и цвят на седалката.

**Стол за хранене**:

Участниците трябва да предложат **„Стол за хранене“**, което да съответства на детайлите и спецификацията, посочени в индекс № 17 **„Стол за хранене“** на лист 7.3 „Спецификация на характерно подвижно обзавеждане“ от „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив, бул. „Ягодовско шосе“ № 2“, Приложение № 7, неразделна част от настоящата техническа спецификация. Мебелното оборудване следва да отговаря и на следните допълнителни изисквания:

Високо качествен полипропилен, хромирана основа О-образна, двойно укрепена. Да се предлага в минимум пет цвята за полипропилена.

**Маса за срещи**

Участниците трябва да предложат **„Маса за срещи“**, която да съответства на детайлите и спецификацията, посочени в индекс № 16 **„Маса за срещи“** на лист 7.3 „Спецификация на характерно подвижно обзавеждане“ от „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив, бул. „Ягодовско шосе“ № 2“, Приложение № 7, неразделна част от настоящата техническа спецификация. Мебелното оборудване следва да отговаря и на следните допълнителни изисквания:

Маса за срещи за до 12 места. Възможност за избор на минимум пет цвята на плота от Възложителя. Разстояние 10 mm между краката и плота. Прахово боядисана метална конструкция с възможност за избор на минимум пет цвята. Метална греда със сечение 40х20 mm. Метални крака със сечение 40х40 mm. Регулиране на височината с до 10 mm. Два правоъгълни отвора на плота за отвеждане на окабеляване, оборудвани с метални капаци. Хоризонтални и вертикални кабелни канали.

**Маса за хранене:**

Участниците трябва да предложат **„Маса за хранене“**, която да съответства на детайлите и спецификацията, посочени в индекси с номера № 14 и № 15 **„Маса за хранене“** на лист 7.2 „Спецификация на характерно подвижно обзавеждане“ от „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив, бул. „Ягодовско шосе“ № 2“, Приложение № 6, неразделна част от настоящата техническа спецификация. Мебелното оборудване следва да отговаря и на следните допълнителни изисквания:

Маса за хранене с метална прахово боядисана основа. Разстояние 10 mm между краката и плота. Прахово боядисана метална конструкция с възможност за избор на минимум пет цвята. Метална греда със сечение 40х20 mm. Метални крака със сечение 40х40 mm.

Възложителят си запазва правото на избор на цветова гама от каталог/зи на изпълнителя при запазване на единичните цени, посочени в ценовото предложение за съответната мебел.

**Изисквания към участниците:**

Участниците следва да предложат в Техническото си предложение:

* срок за гаранционна поддръжка на изработеното, доставено и монтирано мебелно оборудване - не по-малко от 24 месеца, считано от датата на подписване на двустранен приемателно-предавателен протокол по чл. 6, ал. 4 от проекта на договор за съответното мебелно оборудване .
* Време за отстраняване на повреди и/или дефекти, проявили се в рамките на гаранционния срок – не повече от 7 работни дни, считано от уведомяване от Възложителя по телефон или електронна поща.

**Забележка:**

Възложителят ще приема и еквивалентни на определените в техническата спецификация характеристики, отнасящи се до конкретен модел, източник, процес, търговска марка, патент, тип, произход, стандарт или производство.

Участникът следва да докаже, че предлаганите решения удовлетворяват по еквивалентен начин изискванията, определени от техническата спецификация.

*Приложения:*

1. Приложение № 1 – „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив, бул. „Ягодовско шосе“ № 2“ - Спецификация мебели сутерен - кота – 5.68м. – лист 4;
2. Приложение № 2 - „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив, бул. „Ягодовско шосе“ № 2“ - Спецификация мебели кота – 1.20м. и +/- 0.00м – лист 5;
3. Приложение № 3 - „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив, бул. „Ягодовско шосе“ № 2 - Спецификация мебели - кота + 4.50м. – лист 6;
4. Приложение № 4 - „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив, бул. „Ягодовско шосе“ № 2“ – Обща спецификация мебели – лист 7;
5. Приложение № 5 - „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив, бул. „Ягодовско шосе“ № 2 – Спецификация на характерно подвижно обзавеждане – лист 7.1;
6. Приложение № 6 - Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив, бул. „Ягодовско шосе“ № 2“ – Спецификация на характерно подвижно обзавеждане – лист 7.2;
7. Приложение № 7 - „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив, бул. „Ягодовско шосе“ № 2“ – Спецификация на характерно подвижно обзавеждане – лист 7.3;
8. Приложение № 8 – „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив, бул. „Ягодовско шосе“ № 2“ – Спецификация кухня (пом. 166) – лист 7.4;
9. Приложение № 9 - „Интериорен проект и обзавеждане“ от Работен проект по част Архитектура за Обект: „Касов център на БНБ в гр. Пловдив, бул. „Ягодовско шосе“ № 2“ – Спецификация кухня (пом. 150 и 117) – лист 7.5.

Забележка:

1. В Приложение № 2, в Приложение № 3 и в Приложение № 4, за позиция № 9, описание на артикула да се чете: „Посетителски стол с метална ***тръбна*** конструкция, цвят хром мат“
2. Във връзка с посочените в позиции № 31 (хладилник за вграждане), № 32 (хладилник) и № 33 (презентационен екран) от Приложение № 3 и приложение № 4 артикули, участниците следва да имат предвид че същите *не са предмет на възлагане с настоящата обществена поръчка*.
3. В Приложение № 3 и приложение № 4, за позиция № 35, описание на артикула да се чете: „Стелаж за IT оборудване с мин. 100кг ***товароносимост на рафт“.***
4. В раздел „Забележки“ от Приложени1 № 1-9, в т. 8 да се чете: „Всички декоративни елементи се изпълняват след одобрена от **Възложителя и** проектанта мостра.“
5. В раздел „Забележки“ от Приложения № 1-9, в т. 10 да се чете: „При неясноти в съдържанието на проекта да се контактува с **Възложителя и** проектанта.“
6. В раздел „Забележки“ от Приложения № 1-9, в т. 11 да се чете: „Изпълнителите предварително предоставят мостри / фрагменти от всички материали и системи за писмено одобрение от страна на **Възложителя и** проектанта.“

**Всички изображения на артикулите, представени в Приложенията към Техническата спецификация, следва да се приемат за ориентировъчни, като при изработката на мебелното оборудване, Изпълнителят следва да се ръководи преимуществено от изискванията на настоящата Техническа спецификация.**